Bundesweit bekannt is de Fitz 1972 ois Fernsehmoderatorin vo da BR-Sendung Bayerische Hitparade woan. De Kinstlarin woa znaxst Liadschreibarin und hod de Satiresongs I bin bläd (1972) und Mein Mann ist Perser (1981) gschriem. Ofang vo de 1980er Joa hods voawiegend Theata und mearare Roin in Fernsehfuim gspuit. Midm Franz Xaver Kroetz hods a meajaarige Zammenorbat (Das Nest) und a Gspusi ghobt. Ob 1983 is de Fitz mid oagna Shows ois Kabarettistin aftredn. Se woa de easchte Frau in Deitschland, de wo a Soloprogramm mid oagna Textn botn hod.